כמה שקעי USB יש במנורה?
2
מצד אחד יש נורות חירום. שמיועדות, ובכן, בדרך כלל לשעת חירום כמו הפסקת חשמל. מצד שני, יש תאורה מגניבה כמו נורות ה-Hue של פיליפס. BaseLantern הוא מוצר חדש שמנסה לשלב בין שני העולמות ומציע תאורה חכמה, שניתן לקחת לכל מקום ולהשתמש בה גם כתאורת חירום וגם כתאורה בזמן קמפינג למשל. ראשית, מדובר בתאורה בעוצמה גבוהה יחסית של 500 לומין. למרות זאת, היא ניתנת לטעינה, כך שאתם לא חייבים מקור חשמל ליד, וגם היא דקה מאוד, כך שנוח להיסחב איתה ולאחסן אותה. המנורה גם כוללת פיצ'ר שימושי בדמות שקעי USB, כך שתוכלו במקביל לתאורה גם להטעין את הסמארטפון שלכם בעזרת הסוללה המובנית שמגיעה ב-2 קיבולות: 7,800mAh ו-12,000mAh. ואם מדברים על סמארטפון, ה-BaseLantern מתממשקת לסמארטפון ומאפשרת לכם לשנות את עוצמת התאורה, הגוון שלה, להפעיל אפקטים ולתכנת אותה להידלק ולהיכבות בזמנים קבועים. אם תרכשו יותר מנורה אחת, תוכלו לשרשר אותן ולשלוט בכולן בעזרת האפליקציה.
המנורה מצוידת בשני שקעי USB.